কমর্স অমসুং ইন্দস্ত্রী মন্ত্রালয়
দবল্যু.পি.আই.দা য়ুম্ফম ওইবা ইনফ্লেসনগী রেৎ মার্চকী ওইনা ১৪.৫৫% ওইরি
ইনফ্লেসন্দা রেৎ ৱাংনা লৈরিবা অসি মরুওইনা ক্রদ পেত্রোলিয়ম অমসুং নেচুরেল গ্যাস, মিনরেল ওইলশিং, তঙাইফদনা চংবা মেতলশিং অসিনচিংবগী মমলদা ৱাংখৎলকপদগীনি
২০২২গী মার্চ থাগী (বেজ ইয়ার: ২০১১-১২) ভারত্তা হোলসেল প্রাইসকী ইন্দেক্স নম্বরশিং
Posted On:
18 APR 2022 12:24PM by PIB Imphal
চহিগী ওইবা ইনফ্লেসন রেৎ অসি ২০২১গী মার্চ থাদা ৭.৮৯% ওইখিবগা য়েংনবদা, ২০২২গী মার্চ (২০২১গী মার্চকী মথক্তা) থাদা ১৪.৫৫% ওইরি। ২০২২গী মার্চতা ইনফ্লেসন রেৎ ৱাংনা লৈরিবা অসি মরুওইনা ক্রদ পেত্রোলিয়ম অমসুং নেচুরেল গ্যাস, মিনরেল ওইলশিং, তঙাইফদনা চংবা মেতলশিং অসিনচিংবগী মমলদা ৱাংখৎলকপদগীনি, মসি রুসিয়া-য়ুক্রেন ইরাংনা মালেমগী সপ্লাই চেন্দা অকাইবা থোকহল্লকপদগীনি।
প্রমোসন ওফ ইন্দস্ত্রী এন্দ ইন্তর্নেল ত্রেদ (দি.পি.আই.আই.তি.) দিপার্তমেন্তগী ইকোনোমিক এদভাইজরগী ওফিসনা ঙসি ২০২২গী মার্চ (প্রোবিজনেল) থাগী অমসুং ২০২২গী জানুৱারী থাগী (ফাইনেল)গী (বেজ ইয়ার: ২০১১-১২) ভারতকী হোলসেল প্রাইসকী ইন্দেক্স নম্বরশিং থাদোরক্লি। হোলসেল প্রাইস ইন্দেক্স (দবল্যু.পি.আই.)গী প্রোবিজনেল ফিগরশিং অসি থা খুদিংগী ১৪দা (নত্ত্রগা মথংগী ৱার্কিং নুমিৎতা) থা অদুমক্কী চয়োল অনিগী মতমগা লোয়ননা লৈবাক শিনবা থুংনা লৈরিবা ইন্সতিত্যুস্নেল সোর্সেস অমসুং খনগৎলবা মেনুফেকচরিং য়ুনিৎশিংদগী অপুনবা শেমগৎতুনা থাদোকপনি। চয়োল ১০গী মতুংদা, ইন্দেক্স অসি শেম-শাবা লোইশিনগনি অমসুং অরোইবা ফিগরশিং থাদোরক্কনি অমসুং মতুংদা ফ্রোজন তৌদুনা থমগনি।
পোৎলম পুম্বা অমসুং দবল্যু.পি.আই.গী মচাকশিংগী অরোইবা থা অহুমগী ইন্দেক্স নম্বরশিং অমসুং ইনফ্লেসন রেৎ মখাদা পীরি।
খঙহনজবা: পি.: প্রোবিজনেল, এফ.: ফাইনেল, * মমাং চহিগী মান্নবা থাদা হোৎপা দবল্যু.পি.আই. ইনফ্লেসনগী চহিগী ওইবা রেৎ
২০২২গী ফেব্রুৱারীগা য়েংনবদা ২০২২গী মার্চ থাগী দবল্যু.পি.আই. ইন্দেক্সতা থা অমদগী থা অমদা অহোংবা লৈরিবা অসি ২.৬৯%নি। দবল্যু.পি.আই. ইন্দেক্সতা থাগী ওইনা অহোংবা হৌখিবা থা তরুক্কী শম্লপ্পা মখাদা পীরি:
খঙহনজবা: পি.: প্রোবিজনেল, # থাগী ওইবা রেৎ অহোংবা, মমাং থাদা হোৎপা থা অমদগী থা অমা ফাওবা (এম.-ও.-এম.)গী দবল্যু.পি.আই.দা য়ুম্ফম ওইবা
দবল্যু.পি.আই.গী মপুং ওইবা গ্রুপকী থা অমদগী থা অমা ফাওবা অহোংবা:
- মরুওইবা পোৎলমশিং (অরুম্বা ২২.৬২%): - মসিগী মপুং ওইবা গ্রুপ অসিগী ইন্দেক্স অসি ২০২২গী ফেব্রুৱারী থাদা ১৬৬.৮ (প্রোবিজনেল)দগী ২০২২গী মার্চতা ১৭০.৩% (প্রোবিজেল) ওইদুনা ২.১০% হেনগৎখি। ক্রুদ পেত্রোলিয়ম অমসুং ২০২২গী ফেব্রুৱারীগা য়েংনবদা নেচুরেল গ্যাস (২১.১৮%), মিনরেল (৯.৭২%) অমসুং চান-থক্নবগী পোৎলম নত্তবা (২.৯৩%)গী মমল ২০২২গী মার্চতা হেনগৎখি। ২০২২গী ফেব্রুৱারীগা য়েংনবদা চান-থক্নবগী পোৎলম (-০.৮২%) দা তাখি।
- ফুইল অমসুং পাৱর (অরুম্বা ১৩.১৫%): - মসিগী মপুং ওইবা গ্রুপ অসিগী ইন্দেক্স ২০২২গী ফেব্রুৱারী থাদা ১৩৯.০ (প্রোবিজনেল)দগী ২০২২গী মার্চতা ১৪৬.৯(প্রোবিজনেল) ওইদুনা ৫.৬৮%দা হেনগৎখি। ২০২২গী ফেব্রুৱারী থাগা য়েংনবদা ২০২২গী মার্চতা মিনরেল থাও (৯.১৯%) মমল হেনগৎখি।
- মেনুফেকচর তৌরবা পোত্থোকশিং (অরুম্বা ৬৪.২৩%):- মসিগী মপুং ওইবা গ্রুপ অসিগী ইন্দেক্স ২০২২গী ফেব্রুৱারী থাদা ১৩৮.৪ (প্রোবিজনেল)দগী ২০২২গী মার্চতা ১৪১.৬ (প্রোবিজনেল) ওইদুনা ২.৩১%দা হেনগৎখি। মেনুফেকচর তৌরবা পোত্থোকশিংগী দিজিৎ অনিগী গ্রুপতা এন.আই.সি. ২২গী মনুংদা, ২০২২গী ফেব্রুৱারী থাগা য়েংনবদা ২০২২গী মার্চতা গ্রুপ ১৮গী মমল হেনগৎপা অমসুং গ্রুপ ৩গী মমল তাবা থেংনখি। মমলশিং হেনগৎলিবা অসি মরুওইনা তঙাইফদনা চংবা মেতালশিং, চান-থক্নবা পোত্থোকশিং, কেমিকেলশিং অমসুং কেমিকেলগী পোত্থোকশিং অমসুং তেক্সতাইলশিংনা পীবনি। ২০২২গী ফেব্রুৱারী থাগা য়েংনবদা ২০২২গী মার্চতা মমল তাথরকপা উবা ফংলিবা গ্রুপ খরা হায়রগদি অতৈ ত্রান্সপোর্ত মচাকশিংগী মেনুফেকচর; ফার্মাসিয়ুতিকেলশিং, মেদিকেল কেমিকেল অমসুং বোতানিকেলগী পোত্থোকশিং; বিবরেজশিংনি।
দবল্যু.পি.আই.গী চান-থক্নবগী ইন্দেক্স (অরুম্বা ২৪.৩৮%): মরুওইবা আর্তিকল গ্রুপতগী ‘চান-থক্নবগী আর্তিকলশিং’ য়াওনা চান-থক্নবা ইন্দেক্স অমসুং মেনুফেকচর তৌরবা পোত্থোকশিংদগী ‘চান-থক্নবগী পোত্থোক্তা ২০২২গী ফেব্রুৱারীদা ১৬৬.৪ ওইবদগী ২০২২গী মার্চতা ১৬৭.৩দা হেনগৎখি। দবল্যু.পি.আই.গী চান-থক্নবগী ইন্দেক্সতা য়ুম্ফম ওইবা ইনফ্লেসনগী রেৎ ২০২২গী ফেব্রুৱারী থাদা ৮.৪৭%দগী ২০২২গী মার্চতা ৮.৭১%দা হেনগৎখি।
২০২১গী দিসেম্বর থাগী অরোইবা ইন্দেক্স (বেজ ইয়ার: ২০১১-১২=১০০): ২০২২গী জানুৱারী থাগী ওইনা অরোইবা হোলসেল প্রাইস ইন্দেক্স অমসুং “পোৎলম পুম্বগী’ইনফ্লেসন রেৎ (বেজ: ২০১১-১২=১০০) ১৪৩.৮ অমসুং ১৩.৬৮% মথংশিৎনা লৈরি। ভারত পুম্বগী ২০২২গী মার্চকী ওইনা পোৎলম গ্রুপ কয়াগী হোলসেল প্রাইস ইন্দেক্স অমসুং ইনফ্লেসন রেৎ এনেক্স Iদা লৈরে। পোৎলম গ্রুপ কয়াগী হৌখিবা থা তরুক্কী দবল্যু.পি.আই.দা য়ুম্ফম ওইবা চহিগী ওইবা ইনফ্লেসন রেৎ (ৱাই.ও.ৱাই.) এনেক্স IIদা পীরি। পোৎলম গ্রুপ কয়াগী থা তরুক্কী দবল্যু.পি.আই. ইন্দেক্স এনেক্স IIIদা পীরি>
রেস্পোন্স রেৎ: ২০২২গী মার্চকী দবল্যু.পি.আই.গী রেস্পোন্স রেৎ চাদা ৮৪.৪দা পুনশিল্লি, মসিদা ২০২২গী অরোইবা ফিগর অসি রেস্পোন্স রেৎ চাদা ৯২.০দা য়ুম্ফম ওইরি। দবল্যু.পি.আই.গী প্রোবিজনেল ফিগর অসিনা দবল্যু.পি.আই.গী অরোইবা রিভিজন পোলিসীগী মতুং ইন্না রিভিজন চৎথগনি। মসিগী প্রেস রিলিজ, আইতেম ইন্দিসেস অমসুং ইনফ্লেসন নম্বরশিং অসি ঐখোয়গী হোম পেজ http://eaindustry.nic.in দা ফংবিগনি।
Next date of Press Release: WPI for the month of April, ২০২২ would be released on ১৭/৫/২০২২.
মথংগী প্রেস রিলিজগী তারিক: ২০২২গী এপ্রিল থাদী দবল্যু.পি.আই. ১৭/৫/২০২২দা থাদোক্কনি।
এনেক্স - I
২০২২গী মার্চকী ভারত পুম্বগী হোলসেল প্রাইস ইন্দিসেস অমসুং ইনফ্লেসনগী রেৎ (বেজ ইয়ার: ২০১১-১২=১০০)
খঙহনজবা: * = প্রোবিজনেল, এম.এফ./ও.= মেনুফেকচর ওফ
এনেক্স-II
খঙহনজবা: * = প্রোবিজনেল, এম.এফ./ও.= মেনুফেকচর ওফ
এনেক্স-III
mni_Beng mni_Beng mni_Beng mni_Beng eng_Latn zho_Hant mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng mni_Beng eng_Latn mni_Beng tpi_Latn mni_Beng mni_Beng fin_Latn mni_Beng fin_Latn